# PROTOKOL HODNOCENÍ BAKALÁŘSKÉ PRÁCE

### POSUDEK VEDOUCÍHO

JMÉNO STUDENTA: Aneta Hořejší

NÁZEV PRÁCE:Politický systém Římské republiky v čase krize

HODNOTIL: Ľubomír Lupták

1. **CÍL PRÁCE (jaký byl a do jaké míry byl naplněn)**

Autorka si za cieľ práce stanovila preskúmať príčiny krízy republikánskeho režimu starovekého Ríma, s dôrazom na súhru ekonomických, vojenských a politických faktorov. V súvislosti s týmto cieľom si autorka kladie sled pomocných otázok týkajúcich sa charakteru rímskeho republikánskeho vládnutia v kontexte imperiálnej expanzie, dopadov hospodárskej krízy, ktorej Rímska republika musela čeliť, a spôsobov, akými im čelila. Cieľ sa autorke podarilo naplniť.

1. **OBSAHOVÉ ZPRACOVÁNÍ (náročnost, tvůrčí přístup, proporcionalita vlastní práce, vhodnost příloh)**

Autorka si zvolila zaujímavú, na zdroje a analytickú disciplínu náročnú, a v českom politologickom kontexte nie príliš často riešenú tému. Pre jej spracovanie zvolila vhodnú formu interpretatívnej prípadovej štúdie, ktorú ukotvila v zriedka využívanej, no nemenej vplyvnej tradícii weberiánskej makroanalýzy. Samotný fakt, že autorka pri spracovaní tejto témy siaha po ťažko prístupnej klasickej literatúre, je mimoriadne sympatický, a treba dodať, že autorke sa podarilo vysporiadať so zvýšenými nárokmi, ktoré táto časť Weberovho diela kladie na porozumenie a utilizáciu konceptov. Jedinou slabinou práce sú občas príliš deskriptívne historizujúce pasáže, ktoré by bolo viac než vhodné utriediť do podoby ideálnych typov reprezentujúcich jednotlivé identifikované faktory, tendencie a reakcie na ne.

1. **FORMÁLNÍ ÚPRAVA (jazykový projev, kvalita citací a používané literatury, grafická úprava)**

K formálnej stránke textu nemám žiadne výhrady, preklepy a chyby sa objavujú len sporadicky, autorkin štýl je dobre čitateľný. Zdrojová základňa je bohatá a práca so zdrojmi sa javí ako korektná.

1. **STRUČNÝ CELKOVÝ KOMENTÁŘ (silné a slabé stránky práce, zdůvodnění hodnocení)**

Študentka predložila veľmi solídnu prácu na náročnú tému, a pozitívne kvitujem i progres, ktorý v rámci jednotlivých fáz spracovania a pravidelných konzultácií zaznamenala.

1. **OTÁZKY A PŘIPOMÍNKY URČENÉ K ROZPRAVĚ PŘI OBHAJOBĚ**

Navrhujem, aby študentka s komisiou prediskutovala charakter a vplyv vojenských a ekonomických faktorov (systém regrutácie vojakov a jeho problémy, dopad vojenstva na agrárny sektor) na krízu republikánskeho zriadenia v starovekom Ríme.

1. **NAVRHOVANÁ ZNÁMKA**

Navrhujem prácu hodnotiť ako výbornú.

DATUM: 8. května 2015 PODPIS: